Diari Oficial de la Generalitat Valenciana


Sumari del DOGV 8444, del 14-12-2018 (2018/11951)

RESOLUCIÓ de 3 de desembre de 2018, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades a les persones que hagen conclòs, durant el curs 2016-2017, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8444

Data del DOGV
:   14-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11264


Data del document
:   03-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 3 de desembre de 2018, de la directora general d'Universitat, Investigació i Ciència, per la qual es concedeixen beques per a la promoció de l'excel·lència acadèmica destinades a les persones que hagen conclòs, durant el curs 2016-2017, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV). [2018/11854]  
L'Ordre 24/2017, de 21 de juny, de la Conselleria d'Educació, Investigació, Cultura i Esport, estableix les bases reguladores per a la concessió de les beques de promoció de l'excel·lència acadèmica de l'alumnat universitari de les universitats públiques i dels centres adscrits a l'Institut Superior d'Ensenyances Artístiques de la Comunitat Valenciana.  
Per Resolució de 26 de març de 2018, de la Conselleria d'Educació, Investigació, Cultura i Esport, es convoquen beques per a la promoció de l'excel·lència acadèmica destinades a les persones que hagen conclòs, durant el curs 2016-2017, estudis d'educació universitària en les universitats públiques de la Comunitat Valenciana i estudis superiors en centres de titularitat pública adscrits a l'Institut Superior d'Ensenyances Artístiques de la Comunitat Valenciana (ISEACV). La comissió de valoració prevista en el resolc desé ha procedit a valorar les propostes presentades per les universitats i per l'ISEACV, i ha emés amb data 19 de novembre de 2018, un informe en el qual es concreta el resultat de la valoració efectuada.  
Quant a la forma per a procedir a l'abonament de l'import de la matrícula de l'alumnat que resulte excel·lent en aquesta resolució, s'ajustarà al que disposa el resolc dotzé, punts 4 i 5, de la Resolució de 26 de març de 2018.  
- Per a l'alumnat que haja optat per la realització d'un màster o curs de formació en una universitat pública o privada de la Comunitat Valenciana, o en centres de l'ISEACV, l'import de la matrícula serà compensat a la universitat o a l'ISEACV, una vegada que aquestes hagen certificat la formalització de la matrícula per part de les persones beneficiàries, en el curs acadèmic corresponent.  
A l'alumnat que haja satisfet l'import del màster o curs de formació li serà reintegrada la quantia d'aquest a través de la seua universitat o, si escau, de l'ISEACV.  
- Per a l'alumnat que realitze el curs de formació o màster en una institució, nacional o internacional, a excepció de les previstes en l'apartat anterior, l'import de la matrícula s'abonarà directament a l'alumnat.  
  
La Subdirecció General d'Universitat, Investigació i Ciència, com a òrgan instructor del procediment i a la vista de l'informe de l'òrgan col·legiat, eleva la proposta de resolució de concessió a la directora general d'Universitat, Investigació i Ciència per a la seua signatura, per la qual cosa, per delegació del conseller d'Educació, Investigació, Cultura i Esport, establit en l'article 10 de l'Ordre 24/2017, i en el resolc onzé de la Resolució de 26 de març abans esmentats, resolc:  
  
  
Primer  
Concedir a l'alumnat beneficiari que figura en l'annex I:  
a) L'exempció de la taxa o, si escau, de l'import de matrícula, de conformitat amb el que s'estableix en el resolc dotzé punts 2, 3 i 4, en tractar-se d'alumnat que ha optat per la realització d'un màster o curs de formació en una universitat pública o privada de la Comunitat Valenciana, o en centres de l'ISEACV, en el curs 2017-2018 o en el curs 2018-2019.  
b) Un diploma acreditatiu de la seua excel·lència acadèmica, d'acord amb el que estableix l'article 3 de l'Ordre 24/2017, de 21 de juny.  
  
Segon  
Lliurar a les universitats públiques de la Comunitat Valenciana l'import de les taxes per serveis acadèmics universitaris no satisfets per l'alumnat beneficiari de la beca, a l'efecte que procedisquen a la seua compensació, i abonar a les universitats privades de la Comunitat Valenciana l'import de les beques, en concepte de despeses de matrícula, de l'alumnat beneficiari de les ajudes, de conformitat amb el que disposa l'article 11.4 de l'Ordre 24/2017, de 21 de juny, pels següents imports totals desglossats per universitat:  
  
  
Universitat de València - Estudi General 37.721,08 -  
Universitat Politècnica de València 34.631,63 -  
Universitat d'Alacant 21.436,52 -  
Universitat Jaume I de Castelló 17.599,81 -  
Universitat Miguel Hernández d'Elx 18.932,71 -  
Universitat CEU - Cardenal Herrera 5.650,00 -  
Universitat Catòlica de València Sant Vicent Màrtir 9.900,00 -  
TOTAL 145.871,75 -  
  
En cas que l'alumnat beneficiari de la beca haja satisfet l'import del màster o curs de formació, les universitats de la Comunitat Valenciana procediran a transferir a aquests la quantia determinada en l'annex I d'aquesta resolució.  
  
Tercer  
Concedir a l'alumnat beneficiari que figura en l'annex II:  
a) Una beca per al pagament de l'import de matrícula del curs de formació o màster en una institució, nacional o internacional, en el curs 2017-2018 o en el curs 2018-2019, de conformitat amb el que s'estableix en el resolc dotzé, punt 5, de la resolució de convocatòria, i per l'import establit per a cada estudiant en l'esmentat annex II, l'import total del qual apuja a 204.539,66 euros.  
b) Un diploma acreditatiu de la seua excel·lència acadèmica, d'acord amb el que estableix l'article 3 de l'Ordre 24/2017, de 21 de juny.  
  
Quart  
Denegar la beca a l'alumnat que figura en l'annex III d'aquesta resolució, per haver renunciat o per no complir algun o alguns dels requisits establits en la convocatòria, d'acord amb l'article 6.4 de l'Ordre 24/2017, de 21 de juny.  
  
Cinqué  
Concedir a l'alumnat que figura en l'annex III un diploma acreditatiu de la seua excel·lència acadèmica, d'acord amb el que estableix l'article 3 de l'Ordre 24/2017, de 21 de juny.  
  
Sisé  
Aquestes ajudes s'adjudiquen amb càrrec a l'aplicació pressupostària 95.05.69.691.05.9, línia de subvenció S1313000, «Beques alumnat ensenyaments universitaris i estudis superiors», del pressupost de la Generalitat per a 2018, dotada amb un import global de 43.907.692,00 euros. D'aquest import es destina un màxim de 450.000,00 euros per a finançar els costos estimats de la convocatòria de beques per a la promoció de l'excel·lència acadèmica.  
L'import de les beques concedides per aquesta resolució apuja a 350.411,41 euros.  
  
Seté  
El gaudi de la beca és incompatible amb la percepció de qualsevol altra subvenció, ajuda, ingrés o recurs per a la mateixa finalitat, procedent de qualsevol administració o ens públic o privat, nacionals, de la Unió Europea o d'organismes internacionals.  
  
Huité  
Ordenar la publicació de la relació d'alumnat beneficiari de màster i/o curs de formació, així com del diploma acreditatiu de la seua excel·lència acadèmica en el Diari Oficial de la Generalitat Valenciana.  
  
Nové  
La relació d'alumnat beneficiari de màster i/o curs de formació, així com del diploma acreditatiu de la seua excel·lència acadèmica es publicarà en la pàgina web de la Conselleria d'Educació, Investigació, Cultura i Esport, que s'indica a continuació:  
http://www.ceice.gva.es/web/universidad/ayudas-y-becas  
  
Deu  
Aquesta resolució produirà efectes des del moment de la seua signatura.  
Contra aquesta resolució, que posa fi a la via administrativa, es podrà interposar amb caràcter potestatiu un recurs de reposició davant del conseller d'Educació, Investigació, Cultura i Esport, en el termini d'un mes a comptar des de l'endemà de ser publicada en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de desembre de 2018.- La directora general d'Universitat, Investigació i Ciència: Josefina Bueno Alonso.